Na osnovi Odluke Upravnog vijeća Hrvatskog zavoda za zdravstveno osiguranje o objavi Natječaja za sklapanje ugovora o provođenju postupka magnetske rezonance (MR), kompjuterizirane tomografije (CT), elektroencefalografije (EEG), elektromioneurografije (EMNG), ultrazvuka lokomotornog sustava te ultrazvuka dječjih kukova radi smanjenja Nacionalne liste čekanja, KLASA: 025-04/15-01/244, UR.BROJ: 338-01-01-15-1 od 28. rujna 2015. godine

HRVATSKI ZAVOD ZA ZDRAVSTVENO OSIGURANJE

o b j a v lj u j e

**N A T J E Č A J**

**za sklapanje ugovora o provođenju dijagnostičkih postupaka**

**radi smanjenja Nacionalne liste čekanja**

**I. PREDMET NATJEČAJA**

Sklapanje ugovora o provođenju dijagnostičkih postupaka magnetske rezonance (MR), kompjuterizirane tomografije (CT), elektroencefalografije (EEG), elektromioneurografije (EMNG), ultrazvuka lokomotornog sustava te ultrazvuka dječjih kukova do 31. prosinca 2015. godine radi smanjena Nacionalne liste čekanja i to za područja županija/regija i broj postupaka, kako slijedi:

|  |  |  |  |  |  |
| --- | --- | --- | --- | --- | --- |
| **ŽUPANIJA/POSTUPAK** | **Magnetska rezonanca (MR)** | **Elektroencefalografije (EEG)** | **Elektromioneurografije (EMNG)** | **Ultrazvuk lokomotornog sustava** | **Ultrazvuk**  **dječjih kukova** |
| **Bjelovarsko-bilogorska** | 600 |  |  |  |  |
| **Međimurska** | 400 |  |  |  |  |
| **Dubrovačko-neretvanska** | 200 |  |  |  |  |
| **Ličko-senjska** | 100 |  |  |  |  |
| **Karlovačka** | 200 | 105 | 170 |  | 20 |
| **Koprivničko-križevačka** | 500 |  |  |  |  |
| **Krapinsko-zagorska** | 800 | 35 | 150 | 80 | 20 |
| **Osječko-baranjska** | 300 |  |  |  |  |
| **Istarska** | 450 |  |  |  |  |
| **Primorsko-goranska** | 200 |  |  |  |  |
| **Sisačko-moslavačka** | 650 |  |  |  |  |
| **Požeško-slavonska** | 300 |  |  |  |  |
| **Brodsko-posavska** | 450 |  |  |  |  |
| **Splitsko-dalmatinska** | 2.000 |  |  |  |  |
| **Šibensko-kninska** | 250 |  |  |  |  |
| **Varaždinska** | 400 | 150 | 280 | 30 | 20 |
| **Vukovarsko-srijemska** | 100 |  |  |  |  |
| **Virovitičko-podravska** | 150 |  |  |  |  |
| **Zadarska** | 1.000 | 100 | 200 | 60 | 25 |
| **Grad Zagreb i Zagrebačka** | 5.150 | 160 | 700 | 300 | 550 |

|  |  |
| --- | --- |
| **REGIJA/POSTUPAK** | **Kompjuterizirana tomografija**  **(CT)** |
| Zagreb | 2.500 |
| Split | 3.200 |
| Rijeka | 1.000 |

Cijene postupaka iz stavka 1. ove glave koje Hrvatski zavod za zdravstveno osiguranje (u daljnjem tekstu: Zavod) plaća za pruženu zdravstvenu zaštitu osiguranih osoba Zavoda utvrđene su u Odluci o osnovama za sklapanje ugovora o provođenju zdravstvene zaštite iz obveznog zdravstveno osiguranja („Narodne novine“ broj 156/13., 11/14., 12/14. - ispravak, 34/14., 54/14., 66/14., 74/14., 106/14., 133/14., 157/14., 25/15., 36/15., 69/15. i 79/15., 82/15.- ispravak, 91/15. i 91/15. – ispravak, u daljnjem tekstu: Odluka o ugovaranju).

**II. OPĆI UVJETI NATJEČAJA**

* Ponude na natječaj podnose:

1. privatni zdravstveni radnici koji:

* posjeduju rješenje ministra zdravlja o odobrenju za rad u djelatnosti u sklopu koje se provodi ponuđeni dijagnostički postupak,
* zadovoljavaju uvjete propisane Zakonom o zdravstvenoj zaštiti ("Narodne novine" broj 150/08., 155/09. 71/10., 139/10., 22/11., 84/11., 154/11., 12/12., 35/12., 70/12. i 144/12. i 82/13., 159/13., 22/14. i 154/14.), Zakonom o obveznom zdravstvenom osiguranju, ("Narodne novine" broj 80/13. i 137/13.), Odlukom o ugovaranju te ostalim općim aktima Zavoda.

1. zdravstvene ustanove koje:

* posjeduju rješenje ministra zdravlja o odobrenju za rad u djelatnosti u sklopu koje se provodi ponuđeni dijagnostički postupak,
* zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o ugovaranju, te ostalim općim aktima Zavoda.
* Ponude na natječaj ne podnose:

Privatni zdravstveni radnici i zdravstvene ustanove za već ugovorene specijalističke timove sa Zavodom u punom opsegu radnog vremena.

**III. POSEBNI UVJETI I KRITERIJI ODABIRA**

Odabir ponuditelja i broja postupaka po ponuditelju za provođenje dijagnostičkih postupaka provest će se procjenom sljedećih kriterija:

1. osiguranje dostupnosti ponuđenih dijagnostičkih postupaka osiguranim osobama
2. dužina kontinuiranog ugovornog odnosa sa Zavodom (za provođenje dijagnostičkih postupka koji su predmet ovog Natječaja).

**IV. DOSTAVA PONUDE**

**1. Ponude na natječaj zaprimaju se od 30. rujna do 7. listopada 2015. godine.**

2.Ponude se podnose isključivo putem ponudbene dokumentacije koja se može

preuzeti od 30. rujna 2015. godine na web stranicama Zavoda.

3. Uz ponudu obvezno je priložiti priloge navedene u ponudbenoj dokumentaciji.

4. Razmatrat će se samo ponude zaprimljene do dana naznačenog u točki 1. ove glave i napisane na ponudbenoj dokumentaciji uz propisane priloge iz točke 2. i 3. ove glave.

5. Ponude s netočnim podacima i podacima koji ne odgovaraju stvarnom stanju neće biti razmatrane.

6. Ponude sa svim traženim prilozima potrebno je uvezati u jednu cjelinu po redoslijedu iz popisa priloga.

7. Ponuda za provođenje dijagnostičkih postupaka koje su predmet ovog Natječaja uz tražene priloge iz ponudbene dokumentacije podnosi se Direkciji Zavoda, Margaretska 3, Zagreb.

Ponuda se dostavlja s naznakom:

"Natječaj za provođenje dijagnostičkih postupka radi smanjenja Nacionalne liste čekanja“

NAPOMENA: Sve obavijesti u svezi s ovim Natječajem možete dobiti u Direkciji Zavoda ili na e-mail adresi: ugovaranje@hzzo.hr.